21298. L-ONOR. DAVID AGIUS staqsa lill- Ministru għall-Ġustizzja, Kultura u Gvern Lokali: Jista' l-Ministru jgħid fiex waslu l-pjanijiet biex ikompli x-xogħol tal-proġett fi Triq A.M Valperga Fgura kif ġie mwiegħed mis-Sindku tal-Fgura u dan anke b'kitba f'fuljett li ntbagħat fid-djar, fejn fost l-oħrajn kien jinkludi grawd tal- u proġetti oħra bħal u restawr tas-swar? Jikkonferma li dan ix-xogħol se jwassal biex ma jkomplix jinġabar ħafna ilma f'din it-triq? Ninforma lill-Onor. Interpellant illi waqt il-laqgħa tal-Kunsill Lokali tal-Fgura datata 22 ta' Settembru 2015, il-Kunsill Lokali tal-Fgura qabel dwar pjan ħolistiku għaż-żona in kwestjoni biswit is-swar wara diskussjonijiet mal-Kunsill Lokali ta' Bormla u l-Kunsill Lokali ta' Ħaż-Żabbar. Ninsab infurmat illi fiż-żmien li ġej ser tkun qed issir l-applikazjoni mal-MEPA f'dan ir-rigward. Il-fuljett riferut mill-Interpellant, la kien jagħmel referenza għal proġett ta' parking area, u wisq anqas għar-restawr tas-swar. Il-Kunsill Lokali tal-Fgura żied jgħid li Triq A.M. Valperga hija waħda wieqfa, u għaldaqstant ma jinġabar l-ebda ilma f'din t-triq.
IL-FGURA – TRIQ A.M. VALPERGA – XOGĦLIJIET FUQ PROĠETT